
	GODKJENT AV PERSONAL- OG ØKONOMIDIREKTØREN 20.05.05


Rutinebeskrivelse

	Til:
	

	Kopi:
	

	Fra:
	

	Arkivref.:
	


rutine for kvalitetssikring av data og funksjonalitet i økonomirapporter på nett 

Rutinebeskrivelsen omfatter jevnlig kvalitetskontroll av universitetets økonomirapporter på nett. Seksjon for organisasjon og økonomistyring er ansvarlig for at rutinen blir fulgt. Kontrollen skal omfatte følgende forhold:

· at rapportene har en funksjonalitet som er i samsvar med den til en hver tid gjeldende rutinebeskrivelse.

· at data fra rapportene er i samsvar med tilsvarende data fra universitetets økonomisystem.

Månedlig kontroll

Det gjøres en kontroll i etterkant av regnskapsavslutningen hver måned, ca. 10.–11. påfølgende måned.

Vis regnskapsdata for prosjekter/tiltak

Det gjøres en spørring på et tilfeldig valgt eksternt prosjekt. Det kontrolleres at regnskap hittil i år og saldo ved årets begynnelse stemmer med økonomisystemet. Dersom det ikke er regnskapsføringer eller inngående saldo på prosjektet, velges et annet prosjekt. Det kontrolleres at det er mulig å spørre for et annet tidsrom enn standard (deler av året eller foregående år).

Kontooversikt for avdelinger

Det spørres på et tilfeldig valgt avdelingsnummer. Regnskap hittil i år og for et annet tidsrom kontrolleres mot økonomisystemet. Ekspandering av poster kontrolleres.

Budsjettkontroll for avdelinger

Det spørres på en tilfeldig valgt budsjettenhet. Regnskap hittil i år og budsjett hittil i år og totalt, kontrolleres mot økonomisystemet. Rapporten grupperes på ulike valg. 

Kontroll ved oppstart av nytt år

Etter at budsjett er lagt inn i økonomisystemet, tas det stikkprøver av at budsjettet stemmer med økonomisystemet. Tilsvarende tas det stikkprøver av overført saldo for eksterne prosjekter og udisponert bevilgning når disse legges inn i økonomisystemet.

